นำร่องยกระดับศูนย์จัดการศัตรูพืชชุมชน สู่การเป็นศูนย์บริการชีวภัณฑ์ชุมชนคุณภาพ 18 แห่ง เน้นมาตรฐานการผลิต
นายเข้มแข็ง ยุติธรรมดำรง อธิบดีกรมส่งเสริมการเกษตร กล่าวถึงการขับเคลื่อนศูนย์จัดการศัตรูพืชชุมชน หรือ ศจช. เพื่อพัฒนาสู่การเป็นศูนย์บริการชีวภัณฑ์ชุมชนที่มีคุณภาพอย่างเป็นรูปธรรมว่า กรมส่งเสริมการเกษตรจะยกระดับทั้งมาตรฐานการผลิตและการควบคุมคุณภาพชีวภัณฑ์ รวมถึงส่งเสริมให้ ศจช. มีการบริหารจัดการกลุ่มเพื่อลดการพึ่งพางบประมาณจากภาครัฐในอนาคต โดยมีเป้าหมายดำเนินการนำร่องใน ศจช. ที่มีการผลิตและให้บริการชีวภัณฑ์ภายในชุมชน จำนวน 18 แห่ง สำหรับศูนย์จัดการศัตรูพืชชุมชน ที่จะสามารถพัฒนาเป็นศูนย์บริการชีวภัณฑ์ชุมชนได้ จะต้องมีการดำเนินการเรื่องต่างๆ อาทิ วางแนวทางการผลิตและส่งเสริมการใช้ชีวภัณฑ์เพื่อแจกจ่ายและจำหน่ายอย่างถูกต้องและปลอดภัย/จัดอบรมถ่ายทอดความรู้เรื่องการผลิต การใช้ มาตรฐานชีวภัณฑ์ กฎหมาย และข้อบังคับต่างๆ เกี่ยวกับชีวภัณฑ์ควบคุมศัตรูพืช ให้แก่เจ้าหน้าที่ผู้รับผิดชอบโดยขณะนี้กรมส่งเสริมการเกษตรได้ดำเนินการแล้วเสร็จ จำนวน 14 แห่ง เกษตรแกนนำผ่านการสัมมนาเชิงปฏิบัติการ จำนวน 168 ราย ซึ่งผู้ผ่านการสัมมนาเหล่านี้ จะต้องไปทำหน้าที่ถ่ายทอดองค์ความรู้และขยายผลเป็นแนวทางในการยกระดับศูนย์จัดการศัตรูพืชชุมชนอื่นๆ เป็นศูนย์บริการชีวภัณฑ์ชุมชนต่อไป?